У Вікіпедыі ёсць артыкулы пра іншых асоб з прозвішчам Гарбуноў.

**Андрэй Гарбуноў** (нар. 29 мая 1983, Магілёў) — беларускі футбаліст (брамнік) і трэнер. Ігрок нацыянальнай зборнай Беларусі (2015—2019).

Клубная кар’ера
---------------

Выхаванец магілёўскага «Дняпро-Трансмаша», знаходзіўся ў сістэме клуба да 2008 года, калі перайшоў у мінскае «Дынама». Стаў асноўным брамнікам мінскага клуба, гуляў з ім у Лізе Еўропы. У чэрвені 2011 года пакінуў клуб у сувязі са сканчэннем кантракта і ў хуткім часе апынуўся ў гродзенскім «Нёмане».

### БАТЭ

У студзені 2012 года перайшоў у барысаўскі БАТЭ. Дзякуючы добрай гульні амаль адразу стаў асноўным галкіперам клуба, здолеўшы выбіць са складу іграка нацыянальнай зборнай Аляксандра Гутара. Усяго праз некалькі месяцаў знаходжання ў стане клуба падоўжыў кантракт да 2015 года. Паводле вынікаў сезона 2012 быў абраны найлепшым іграком барысаўскага клуба за бягучы год, апярэдзіўшы на 2 пункты паўабаронцу Рэнана Брэсана. Акрамя таго, Гарбуноў стаў і найлепшым брамнікам чэмпіянату.

У сезоне 2013 працягваў быць асноўным галкіперам БАТЭ. Але, барысаўскі клуб пакінуў Аляксандр Гутар, з-за чаго значна знізілася канкурэнцыя на пазіцыі брамніка. У выніку Гарбуноў ужо не дэманстраваў такі футбол, як у папярэднім сезоне.

У студзені 2014 года склад барысаўскага клуба папоўніў брамнік нацыянальнай зборнай Беларусі Сяргей Чэрнік, пасля чаго галоўны трэнер БАТЭ Аляксандр Ермаковіч заявіў, что не бачыць Гарбунова ў складзе каманды. Некаторы час Андрэй падтрымліваў форму ў дубліруючым складзе БАТЭ. У сакавіку 2014 года, пасля пачатку футбольнага сезона, Гарбуноў ужо не з’яўляўся ў камандзе, і 1 красавіка 2014 года кантракт з БАТЭ быў разарваны.

### «Атрамітас»

У першай палове 2014 года заставаўся без клуба. У ліпені 2014 года падпісаў кантракт з грэчаскім «Атрамітасам». Спачатку быў другім брамнікам клуба, а ў лістападзе 2014 года здолеў замацавацца ў стартавым складзе. Выдатна праявіў сябе ў сезоне 2014/15, калі правёў 12 «сухіх» матчаў у чэмпіянаце і дапамог «Атрамітасу» трапіць у Лігу Еўропы.

6 жніўня 2015 года, захаваўшы ў недатыкальнасці браму ў матчы Лігі Еўропы супраць шведскага АІКа (1:0), дасягнуў адзнакі ў 100 «сухіх» матчаў на вышэйшым узроўні і тым самым уступіў у беларускі клуб «сухіх» брамнікаў.

У пачатку 2016 года страціў месца ў аснове і да канца сезона не з’яўляўся на полі. «Атрамітас» прапанаваў падоўжыць кантракт, але Андрэй разглядаў іншыя варыянты працягу кар’еры. 27 чэрвеня футбаліст усё ж вырашыў застацца ў «Атрамітасе», адначасова змяніўшы нумар з 30 на 35. У сезоне 2016/17 быў трывалым асноўным брамнікам «Атрамітаса». У маі 2017 года стала вядома аб сыходзе Гарбунова з каманды.

### «Дынама» Мінск

У другой палове 2017 года заставаўся без клуба, гуляў за каманду БАТЭ па пляжным футболе. У студзені 2018 года падпісаў кантракт з мінскім «Дынама». Замацаваўся ў якасці асноўнага брамніка каманды, выцесніўшы Сяргея Ігнатовіча. Па выніках сезона 2018 быў прызнаны найлепшым брамнікам чэмпіянату Беларусі.

У студзені 2019 года стала вядома, што Гарбуноў пакідае «Дынама» па заканчэнні кантракта.

### «Тарпеда-БелАЗ»

У студзені 2019 года падпісаў двухгадовы кантракт з жодзінскім «Тарпеда-БелАЗ». У жодзінскай камандзе прайграў канкурэнцыю Уладзіміру Бушме, у выніку з’яўляўся на полі эпізадычна, а з верасня з-за траўмы выбыў да канца сезона.

У пачатку 2020 года заставаўся па-за складам каманды, не прымаў удзелу ў таварыскіх матчах. У сакавіку 2020 года кантракт з «Тарпеда-БелАЗ» быў разарваны.

Міжнародная кар’ера
-------------------

У сакавіку 2015 года быў упершыню выкліканы ў нацыянальную зборную Беларусі. Дэбютаваў у зборнай 30 сакавіка 2015, правёўшы першы тайм у таварыскім матчы супраць Габона.

Трэнерская кар’ера
------------------

У студзені 2021 года стала вядома, што Гарбуноў завяршыў кар’еру, а ў лютым увайшоў у трэнерскі штаб «Іслачы». Працаваў у клубе да снежня 2022 года.

У студзені 2023 года стаў трэнерам у дзяржынскім «Арсенале». У ліпені 2023 года разам з усім трэнерскім штабам пакінуў клуб.

Дасягненні
----------

* Беларусь 01Чэмпіён Чэмпіён Беларусі (2): 2012, 2013
* Беларусь 02Сярэбраны прызёр Срэбраны прызёр чэмпіянату Беларусі (2): 2008, 2009
* Беларусь 03Бронзавы прызёр Бронзавы прызёр чэмпіянату Беларусі: 2018
* Беларусь Уладальнік Суперкубка Беларусі: 2013
* Беларусь Найлепшы брамнік чэмпіянату Беларусі (2): 2012, 2018
* Беларусь У спісе 22 найлепшых ігракоў чэмпіянату Беларусі (3): 2012, 2013, 2018

Заўвагі
-------

1. ↑  Andrey Gorbunov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Andrey Harbunow // FBref.com<a href='https://wikidata.org/wiki/Track:Q56239490'></a>
3. ↑  Андрей Горбунов стал игроком БАТЭ  (руск.) «Прессбол», 13 студзеня 2012
4. ↑  Андрей Горбунов: «Всегда мечтал играть за московский ЦСКА»(недаступная спасылка)
5. ↑  БАТЭ определил Горбунова лучшим игроком сезона(недаступная спасылка)
6. ↑  Андрей Горбунов: «Удивлен, что Сулимы не было в списке претендентов на награду»(недаступная спасылка)
7. ↑  Футбол. БАТЭ решил расстаться с Михаилом Сиваковым и Андреем Горбуновым
8. ↑  Горбунов и Сиваков продолжают тренировки с дублем БАТЭ
9. ↑  БАТЭ расстался с Горбуновым
10. ↑  Андрей Горбунов подписал контракт с "Атромитосом"
11. ↑  Андрей Горбунов сыграл 100 "сухих" матчей на высшем уровне
12. ↑  У Андрея Горбунова есть несколько вариантов продолжения карьеры
13. ↑  Андрей Горбунов продлил контракт с "Атромитосом" и сменил игровой номер
14. ↑  "Атромитос" попрощался с Андреем Горбуновым
15. ↑  Андрей Горбунов стал игроком минского "Динамо"
16. ↑  Горбунов покинул минское "Динамо"
17. ↑  "Торпедо-БелАЗ" объявило о подписании Горбунова
18. ↑  Горбунов покинул "Торпедо-БелАЗ", По и Бондаренко на правах аренды перешли в "Смолевичи"
19. ↑  Андрей Горбунов, Иван Маевский и еще 21 игрок вызваны в сборную Беларуси на матчи с Македонией и Габоном
20. ↑  Беларусь - Габон. Горбунов, Януш и Макась дебютируют в национальной сборной
21. ↑  Футбол. Голкипер Андрей Горбунов завершил карьеру Архівавана 23 студзеня 2021.
22. ↑  Андрей Горбунов вошел в тренерский штаб "Ислочи"
23. ↑  Горбунов, Павлюкович и Шагойко больше не будут работать в тренерском штабе "Ислочи" (руск.). *football.by* (15 снежня 2022). Праверана 16 снежня 2022.
24. ↑  Сергей Павлюкович и его помощники покидают "Арсенал". Команда лидирует в первой лиге (руск.). *football.by* (14 ліпеня 2023). Праверана 19 ліпеня 2023.

|  |  |
| --- | --- |
| ⚙️   Тэматычныя сайты | AS.com · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · worldfootball.net (ігрок) · Прэсбол · УЕФА |